Blaker skanse

Blaker skanse er et tidligere forsvarsanlegg i Blaker i Sørum kommune i Akershus. Det ble anlagt i 1682 som en del av forsvarslinjen langs Glomma mot angrep fra svenskene. Den ble tatt i bruk i 1683, og var da åpen i ryggen mot Glomma. På 1750-tallet ble den bygget om til en lukket stjerneskanse som enkel bastionfestning.

Skansen var i kamp med svenske styrker under den store nordiske krig i 1718. Under krigen i 1808 var den inntatt av en svensk avdeling under grev Mörner fra 17. til 19. april. Det var under retretten fra Blaker skanse at Mörner og hans menn gikk rett i et norsk bakhold ved Toverud.

Blakersund ligger rett nedenfor skansen. Her gikk ferge over Glomma etter at den øvre Frederikshaldske Kongevei ble anlagt på slutten av 1700-tallet. Persontrafikk over sundet opphørte i 1928.

 Bygninger 

 Krutthuset er fra 1759, bygget i stein.
 Artilleribygningen er fra 1740-50. Den er en av landets største fredede trebygninger.
 Kommandantboligen ble ødelagt av brann 26. mars 1973, brannalarmen gikk kl. 06:50. Bygget sto ferdig restaurert i 1977.

Statens Husflidskole, Blaker, senere Statens lærerhøgskole i forming, Blaker, i 1994 fusjonert inn i Høgskolen i Akershus, avdeling for formgiving og produktdesign, holdt til ved Blaker skanse fra 1917 og frem til 2003 da den ble flyttet til Kjeller. Navnet er senere endret til Høgskolen i Oslo og Akershus, HIOA,  nå Oslomet – storbyuniversitetet.

Flere spel har blitt satt opp på Blaker skanse, med hendelser rundt Skansen som motiv. Dramatikere og regissører har bl.a vært Svein Gundersen og Mari Mehus.

 Referanser 

 Eksterne lenker 
 Nettsted for Blaker skanses venner 

Blaker skanse fra Kunstskansen 

Kategori:Festningsverk i Akershus
Kategori:Byggverk i Lillestrøm kommune
Kategori:Kulturminner i Lillestrøm
Kategori:Fredete byggverk i Akershus
Kategori:Skanser i Norge